НАРЕДБА ЗА ИЗМЕНЕНИЕ И ДОПЪЛНЕНИЕ НА 
НАРЕДБА № Н-22 ОТ 14.08.2018 Г. ЗА УСЛОВИЯТА И РЕДА ЗА ИЗПЛАЩАНЕ НА ПОРЦИОННИ ПАРИ В МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ

(обн., ДВ, бр. 72 от 2018 г.)

§ 1. В чл. 2 се правят следните изменения и допълнения:
1.	В ал.1 се добавя изречение второ:
„Цивилен служител, който работи на непълно работно време, получава порционни пари пропорционално на определената в индивидуалния трудов договор/в заповедта за назначаване продължителност на работното време.“;
2.	Създават се нови ал. 2 и 3:
„(2) Порционните пари се заплащат само по основното правоотношение, а при непълно работно време - по всяко отделно правоотношение, до допълването им до съответната месечна продължителност на работното време.
(3)  Ако лицето ползва неплатен отпуск по основното правоотношение, порционните пари се изплащат по допълнителното правоотношение в Министерството на отбраната, структурите на пряко подчинение на министъра на отбраната и Българската армия, ако по него не са налице основанията по чл. 3. “;
3. Досегашните ал. 2 и 3 стават съответно ал. 4 и 5.
 
§ 2. В чл. 3, ал.1 се създава т. 3а:
„3а. ползват отпуск за отглеждане на дете до навършване на 8-годишна възраст по чл. 164в от Кодекса на труда;“

§ 3. След чл. 4 се създава допълнителна разпоредба § 1:

„Допълнителна разпоредба
§ 1. По смисъла на тази наредба основно правоотношение е всяко правоотношение (трудово или служебно), което независимо от основанието, на което е възникнало, е съществувало преди сключването на следващото правоотношение.“

§ 4. Заключителните разпоредби § 1 и § 2 стават съответно § 2 и § 3

Заключителна разпоредба
§ 5. Наредбата влиза в сила на 1.06.2023 г.